ນັກບວດທີ່ມີອິດທິພົນເຂົ້າຮ່ວມ ການປະທ້ວງໃນເຢເມນ
ນັກບວດທີ່ມີອິດທິພົນຄົນນຶ່ງ ເຂົ້າຮ່ວມກັບພວກເຄື່ອນໄຫວ ປະທ້ວງລັດຖະບານ ແລະຮຽກຮ້ອງ ໃຫ້ປະທານາທິບໍດີ ລາອອກຈາກຕໍາແໜ່ງ.
ນັກບວດທີ່ມີອິດທິພົນແລະອະດີດຜູ້ສິດສອນນາຍໂອຊາມາ ບິນລາເດັນໄດ້ເຂົ້າຮ່ວມກັບພວກນັກເຄື່ອນໄຫວເຢເມນ ຫລາຍໝື່ນຄົນ ແລະຮຽກຮ້ອງໃຫ້ປ່ຽນແປງລັດຖະບານ ເຢເມນໃຫ້ເປັນປະເທດອິສລາມນັ້ນ Sheik Abdul Majid al-Zindani ໃນວັນອັງຄານວານ ນີ້ໄດ້ກ່າວຍ້ອງຍໍພວກປະທ້ວງຕໍ່ຕ້ານລັດຖະບານແລະຮຽກ ຮ້ອງໃຫ້ປະທານາທິບໍດີ Ali Abdullah Saleh ລາອອກ ຈາກຕໍາແໜ່ງ ຊຶ່ງນັກບວດ Zindani ກ່າວວ່າ ປະທານາທິ ບໍດີຂອງເຢເມນ ໄດ້ຂຶ້ນມາກໍາອໍານາດໂດຍໃຊ້ກໍາລັງ ແລະວ່າ ມີຊ່ອງທາງດຽວເທົ່ານັ້ນເພື່ອຈະປົດທ່ານອອກຈາກຕໍາແໜ່ງແມ່ນໂດຍກໍາລັງຂອງປະຊາຊົນ ນັກບວດທີ່ເປັນບັນຫາໂຕ້ແຍ່ງກັນທ່ານນີ້ ທີ່ສະຫະລັດຖືວ່າເປັນຜູ້ກໍ່ການຮ້າຍນັບແຕ່ປີ 2004 ເປັນຕົ້ນມາ ຊຶ່ງຖືກສົງໄສວ່າເປັນຜູ້ຫາເງິນໃຫ້ເຄື່ອຂ້າຍ al-Qaida ແລະກຸ່ມອື່ນໆ ໃນອະດີດຜ່ານມາ ທ່ານ Zindani ໄດ້ຮັກສາສາຍພົວພັນຂອງຕົນໄວ້ກັບທ່ານ Saleh ຈົນຮອດ 2 ສັບປະດາຜ່ານມາ ທ່ານໄດ້ໃຫ້ການສະໜັບສະໜຸນແນວຄິດໃຫ້ປະທານາທິບໍດີເຢເມນຄອງອໍານາດຢູ່ຕໍ່ໄປຈົນຮອດສະໄໝການດໍາລົງຕໍາແໜ່ງຂອງທ່ານໝົດອາຍຸໄປໃນປີ 2013 ນັ້ນ